CELEX: 62014CA0008
Language: hu
Date: 2015-10-29 00:00:00
Title: C-8/14. sz. ügy: A Bíróság (első tanács) 2015. október 29-i ítélete (a Juzgado de Primera Instancia n°4 de Martorell [Spanyolország] előzetes döntéshozatal iránti kérelme) – BBVA SA, korábban Unnim Banc SA kontra Pedro Peñalva López, Clara López Durán, Diego Fernández Gabarro (Előzetes döntéshozatal iránti kérelem — 93/13/EGK irányelv — Jelzálogkölcsönre vonatkozó szerződés — Tisztességtelen feltételek — Végrehajtási eljárás — Járulékos kifogás — Jogvesztő határidők)

21.12.2015   
            
            
               HU
            
            
               Az Európai Unió Hivatalos Lapja
            
            
               C 429/2
            
         A Bíróság (első tanács) 2015. október 29-i ítélete (a Juzgado de Primera Instancia no4 de Martorell [Spanyolország] előzetes döntéshozatal iránti kérelme) – BBVA SA, korábban Unnim Banc SA kontra Pedro Peñalva López, Clara López Durán, Diego Fernández Gabarro
   (C-8/14. sz. ügy) (1)
   
   ((Előzetes döntéshozatal iránti kérelem - 93/13/EGK irányelv - Jelzálogkölcsönre vonatkozó szerződés - Tisztességtelen feltételek - Végrehajtási eljárás - Járulékos kifogás - Jogvesztő határidők))
   (2015/C 429/02)
   Az eljárás nyelve: spanyol
   
      A kérdést előterjesztő bíróság
   
   Juzgado de Primera Instancia no4 de Martorell
   
      Az alapeljárás felei
   
   
      Felperes: BBVA SA, korábban Unnim Banc SA
   
      Alperesek: Pedro Peñalva López, Clara López Durán, Diego Fernández Gabarro
   
      Rendelkező rész
   
   A fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv 6. és 7. cikkét úgy kell értelmezni, hogy azokkal ellentétes az olyan nemzeti átmeneti rendelkezés, mint amelyről az alapeljárásban szó van, amely azon fogyasztók számára, akikkel szemben az e rendelkezést tartalmazó törvény hatálybalépésének időpontját megelőzően indult és még le nem zárult jelzálogjog érvényesítése iránti eljárás van folyamatban, e törvény közzétételének a napját követő naptól számított, egy hónapos jogvesztő határidőt biztosít arra, hogy a végrehajtással szemben a szerződési feltételek állítólagosan tisztességtelen jellegére alapított kifogást emeljenek.
   
      (1)  HL C 102., 2014.4.7.